60 VOYAGES FAITS PAR 



statu Alexandrie edoctus essem , procedens inde per tres dietas, hinc et inde, 

 veni ad Novam Babiloniam super Nylum positam; et est omni bono terra 

 fertilissima et satis mercatoribus inhabitata. Item iuxta Babyloniam civita- 

 tem, quasi ad tertiam partem miliaris, existit egregia civitas, Hare nuncupata. 

 In qua nunc est sedes regalis, palatia regia, etc., omnia scilicet predicta ma- 

 gistri Thetmari, et ego scio esse vera. Item, dum de statu illius terre ego 

 Burchardus bene edoctus essem, procedens navigando, veni in insulam 

 que vocatur Nubia , que distat a Babylonia ad .xx. dietas , et est terra chris- 

 tiana, habens regem; sed populus illius provincie est incultus et terra sil- 

 vestris. De hac terra nihil loquitur magister Thetmarus. Sed ista terra cali- 

 dissima est, raro habens pluviam. Item deinde procedi per .vn. dietas in 

 deserto, et distat a Babilonia in Damascum, per desertum, .xx. dietas, et feci 

 in deserto .xxvu. dietas quod non inveni terrain cultam. Est autem terra 

 Babilonia sabulata per planum et montana disposita, nil prorsus germinans, 

 nisi humillima arbusta, in paucis tamen locis, et terra ilia est plurimum dis- 

 temperata. In hyeme enim nimis est frigida et in estate nimis est calida. Tran- 

 situs illius deserti diflicillimus et ignotus est, quod, flantibus ventis, strata 

 sabulo ita perfunditur, ut vix a quoque sciatur, nisi a Boydewinis qui sepius 

 illuc transeunt, et alios transeuntes, pro salario, ducunt. Notandum quod 

 istud desertum nutrit leones, strutioncs, porcos et onagros silvestres, asinos 

 et equos silvestres et universa animalia que quidem vidi. Aqua rarissima 

 ibi invenitur, nisi de quinto die in quintum vel de sexto in sextum. Item 

 mare Indorum ex uno latere tangit desertum et mare Rubrum , ex altero la- 

 tere tangit desertum, iuxta quod quinque noctibus fui. Item a monte Synai 

 circa tres dietas affui, secundum quod intellexi. Et numquam amplitudinem 

 et terminos huius deserti nemo hominum unquam cognovit, quia admodum 

 maius in promptu est. Item postquam exivi desertum, inveni terram planam, 

 olim a Christianis inhabitatam, sed modo a Sarracenis devastatam. In qua 

 terra antiquam inveni civitatem nomine Buseretinum, aliquando a Christia- 

 nis inhabitatam, magna edificia et honesta (habentem], in marmore excisam 

 et decoratam et plurimum deliciosam, ut in eius vestigiis apparet, sed nunc 

 a Sarracenis inhabitatur, sed per omnia destructa, ita quod quasi castrum 

 solum remansit in ea. De isto castro nihil loquitur magister Thetmarus. 

 Inde tribus diebus usque Damascum veni per terram cultam ex magna parte 

 a Christianis inhabitatam et domino Damasci tributum solvens. 



